A19 Van Welpies tot Helpies – Helpie-Flitse
A19 Van Welpies tot Helpies
Dit is die eerste wonderlike week van 'n graad 8 te wees by Helpmekaar. Volgens egte Helpmekaar-tradisie het die Matrieks van 2023 (dis nou die Welpies van 2019!) se reis na Helpie-word ook met 'n spesiale tema "Op spoor" afgeskop. Elke nuweling, gewapen met 'n blou hoed, 'n verkykerbord en 'n Alter Ego-plakkie, was gereed om die pad van Welpie tot Helpie te stap.
Vrydagaand 11 Januarie 2019, na 'n uitputtende en emosionele week van ontgroening, het die tyd aangebreek. Glinsterende stadsliggies weerkaats in die skoolswembad en die matriekleerlinge vorm 'n ketting met brandende fakkels. Elke Welpie se naam word uitgelees en elkeen ontvang 'n ballon vol liggies ‒ 'n simbool van die Helpie-"magic". Die Welpies het hul hoedens vir "bashers" en pette verruil, hul Alter Ego-plakkies verruil vir skoolskoene en hul borde vervang met die identiteit van 'n trotse Helpie-baadjie. Met die matrieks agter hulle en hul maats langs hulle, sing die nuwe Welpies trots hulle skoollied.
Me. Adel Dickens, graadvoog van die graad 8's sệ, "Toe ek afkyk na elkeen van daai Helpies, het ek soos 'n trotse ma gevoel".
Angelѐ Bezuidenhout (graad 8) sệ: "Om soos 'n Helpie te voel is opwindend en alles is lekkerder!"
Om uiteindelik skoolklere te kan aantrek en deel te wees van die Helpmekaar-ketting is besonders, maar nou is dit tyd om hard te werk, op jou pos te wees, jou alles te gee en elke oomblik te geniet by Helpmekaar. Onthou jy is nou deel van die Helpie-tradisie, van 'n ketting wat nooit breek nie! Die nuwe Helpies is waarlik OP (DIE REGTE) SPOOR!!